## Pravilnik o obrascima i načinu vođenja očevidnika o obavljenim inspekcijskim pregledima i poduzetim mjerama sportske inspekcije

### NN 27/2013 (4.3.2013.), Pravilnik o obrascima i načinu vođenja očevidnika o obavljenim inspekcijskim pregledima i poduzetim mjerama sportske inspekcije

MINISTARSTVO ZNANOSTI, OBRAZOVANJA I SPORTA

463

Na temelju članka 8. stavka 2. Zakona o sportskoj inspekciji (»Narodne novine«, broj 86/12), ministar znanosti, obrazovanja i sporta donosi

PRAVILNIK

O OBRASCIMA I NAČINU VOĐENJA OČEVIDNIKA O OBAVLJENIM INSPEKCIJSKIM PREGLEDIMA I PODUZETIM MJERAMA SPORTSKE INSPEKCIJE

Članak 1.

Ovim Pravilnikom propisuju se obrasci i način vođenja očevidnika o obavljenim inspekcijskim pregledima i poduzetim mjerama sportske inspekcije.

Članak 2.

(1) Očevidnik su obvezni voditi sportski inspektori i viši sportski inspektori u uredima državne uprave u županijama odnosno u Gradskom uredu Grada Zagreba (u daljnjem tekstu: inspektori) koji obavljaju inspekcijski nadzor u prvom stupnju, kao i državni sportski inspektori, viši državni sportski inspektori i glavni sportski inspektor ministarstva nadležnog za sport (u daljnjem tekstu: državni inspektori).

(2) Izrazi koji se u ovom Pravilniku koriste za osobe u muškom rodu su neutralni i odnose se na muške i na ženske osobe.

Članak 3.

(1) Očevidnik se vodi za svaku kalendarsku godinu, a nosi naziv Očevidnik o obavljenim inspekcijskim pregledima i poduzetim mjerama.

(2) U prazninu na sredini zaglavlja stranice obrasca upisuje se godina za koju se vodi očevidnik, u lijevom gornjem kutu tablice obrasca upisuje se ime i prezime inspektora odnosno državnog inspektora, a u desnom naziv ustrojstvene jedinice ministarstva nadležnog za sport (u daljnjem tekstu: Ministarstvo) ili ureda državne uprave u županiji odnosno u Gradskom uredu Grada Zagreba u kojoj inspektor odnosno državni inspektor obavlja poslove.

(3) Očevidnik iz stavka 1. ovoga članka vodi se prema obrascima koji su sastavni dio ovoga Pravilnika.

(4) Očevidnik se može voditi i u elektroničkom obliku.

Članak 4.

U tabelarni dio očevidnika koji vode inspektori upisuju se sljedeći podaci:

1. redni broj

– unosi se redni broj predmeta

2. klasa i urbroj

3. nadzirana osoba

– unosi se naziv i adresa pravne osobe ili ime fizičke osobe na koju se inspekcijski postupak odnosi

4. datum inspekcijskog nadzora

– unosi se datum zaključenja zapisnika o nadzoru

5. predmet inspekcijskog nadzora

6. zapisnik

– unosi se datum, klasa i urbroj zapisnika o obavljenom inspekcijskom nadzoru

7. utvrđeno činjenično stanje

8. obustava postupka

– unosi se napomena o obustavi postupka

9. poduzete mjere:

– unose se podaci o postupanju inspektora nakon utvrđenog činjeničnog stanja: donošenje rješenja o uklanjanju nedostataka, rješenje o zabrani, izdavanje prekršajnog naloga, podnošenje optužnog prijedloga nadležnom prekršajnom sudu

10. prijava nadležnim tijelima

– unose se podaci o postupanju inspektora na temelju članka 17. Zakona o sportskoj inspekciji: obavijest nadležnoj inspekciji, odnosno nadležnom tijelu državne uprave, obavijest nadležnom sportskom tijelu, obavijest nadležnom tijelu progona

11. kontrola izvršenja rješenja

– unosi se datum kontrole izvršenja upravnog rješenja

12. rad povodom žalbe na rješenje

– unose se podaci o radu inspektora kao prvostupanjskog tijela o žalbi na izdano upravno rješenje: odbačena žalba, rješenje stavljeno izvan snage, rješenje zamijenjeno novim rješenjem, žalba dostavljena državnim inspektorima

13. drugostupanjski postupak

– unosi se napomena o pokrenutom drugostupanjskom postupku

14. upravni spor

– unosi se napomena o pokrenutom upravnom sporu

15. napomene

– unose se podaci ako su značajni za provedeni inspekcijski postupak

Članak 5.

(1) U tabelarni dio očevidnika A) koji vode državni inspektori u prvom stupnju upisuju se sljedeći podaci:

1. redni broj

– unosi se redni broj predmeta

2. klasa i urbroj

3. nadzirana osoba

– unosi se naziv i adresa pravne osobe ili ime fizičke osobe na koju se inspekcijski postupak odnosi

4. datum inspekcijskog nadzora

– unosi se datum zaključenja zapisnika o nadzoru

5. predmet inspekcijskog nadzora

6. zapisnik

– unosi se datum, klasa i urbroj zapisnika o obavljenom inspekcijskom nadzoru

7. utvrđeno činjenično stanje

8. obustava postupka

– unosi se napomena o obustavi postupka

9. poduzete mjere:

– unose se podaci o postupanju državnog inspektora nakon utvrđenog činjeničnog stanja: donošenje rješenja o uklanjanju nedostataka, rješenje o zabrani, izdavanje prekršajnog naloga, podnošenje optužnog prijedloga nadležnom prekršajnom sudu

10. prijava nadležnim tijelima

– unose se podaci o postupanju inspektora na temelju članka 17. Zakona o sportskoj inspekciji: obavijest nadležnoj inspekciji, odnosno nadležnom tijelu državne uprave, obavijest nadležnom sportskom tijelu, obavijest nadležnom tijelu progona

11. kontrola izvršenja rješenja

– unosi se datum kontrole izvršenja upravnog rješenja

12. upravni spor

– unosi se napomena o pokrenutom upravnom sporu

13. napomene

– unose se podaci ako su značajni za provedeni inspekcijski postupak

(2) U tabelarni dio očevidnika B) koji vode državni inspektori povodom žalbe u drugom stupnju upisuju se sljedeći podaci:

1. redni broj

– unosi se redni broj predmeta

2. klasa i urbroj

3. nadzirana osoba

– unosi se naziv i adresa pravne osobe ili ime fizičke osobe na koju se inspekcijski postupak odnosi

4. datum inspekcijskog nadzora

– unosi se podatak o datumu zaključenja zapisnika o provedenom inspekcijskom postupku u prvom stupnju

5. predmet inspekcijskog nadzora

6. obustava postupka

– unosi se napomena o obustavi postupka u rješavanju povodom žalbe (drugostupanjskom postupku)

7. rad povodom žalbe na rješenje

– unose se podaci o postupanju državnog inspektora povodom žalbe na prvostupanjsko rješenje inspektora: odbačena žalba, rješenje stavljeno izvan snage, rješenje zamijenjeno novim rješenjem

8. kontrola izvršenja rješenja

– unosi se datum kontrole izvršenja prvostupanjskog rješenja nakon izvršnosti drugostupanjskog rješenja

9. upravni spor

– upisuje se napomena o pokrenutom upravnom sporu

10. napomene

– unose se podaci ako su značajni za rješavanje u drugostupanjskom postupku.

Članak 6.

Podacima sadržanim u očevidnicima iz članka 4. i 5. ovoga Pravilnika koristit će se inspektori i državni inspektori, kao i odgovorne osobe u uredima državne uprave u županijama odnosno Gradskog ureda Grada Zagreba i Ministarstvu, prilikom sastavljanja izvješća o radu.

Članak 7.

Ovaj Pravilnik stupa na snagu prvi dan od dana njegove objave u »Narodnim novinama«.

Klasa: 011-02/13-01/00010

Urbroj: 533-18-13-0001

Zagreb, 28. veljače 2013.

Ministar

dr. sc. Željko Jovanović, v. r.

PRILOG 1.

OBRAZAC OČEVIDNIKA O OBAVLJENIM INSPEKCIJSKIM PREGLEDIMA I PODUZETIM RADNJAMA INSPEKTORA ZA GODINU \_\_\_\_\_\_\_\_\_\_

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Ime i prezime inspektora-/ | | | | | | | Ured državne uprave u županijama/Gradski ured Grada Zagreba | | | | | | | |
| Red. broj | Klasa i urbroj | Nadzirana osoba | Datum inspek. nadzora | Predmet inspek. nadzora | Zapisnik | Utvrđeno činjenično stanje | Obustava postupka | Poduzete mjere | Prijava nadležnim tijelima | Kontrola izvršenja rješenja | Rad povodom žalbe | Drugostupanjski postupak | Upravni spor | Napomena |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |

PRILOG 2.

A) OBRAZAC OČEVIDNIKA O OBAVLJENIM INSPEKCIJSKIM PREGLEDIMA I PODUZETIM RADNJAMA KOJI VODE DRŽAVNI INSPEKTORI U PRVOM STUPNJU ZA GODINU \_\_\_\_\_\_\_\_

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Ime i prezime državnog inspektora | | | | | | | Ustrojstvena jedinica | | | | | |
| Red. broj | Klasa i urbroj | Nadzirana osoba | Datum inspekcijskog nadzora | Predmet inspekcijskog nadzora | Zapisnik | Utvrđeno činjenično stanje | Obustava postupka | Poduzete mjere | Prijava nadležnim tijelima | Kontrola izvršenja | Upravni spor | Napomena |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

B) OBRAZAC OČEVIDNIKA KOJI VODE DRŽAVNI INSPEKTORI POVODOM ŽALBE U DRUGOM STUPNJU ZA GODINU \_\_\_\_\_\_\_\_\_

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Ime i prezime državnog inspektora | | | | | | Ustrojstvena jedinica | | | |
| Red. broj | Klasa i urbroj | Nadzirana osoba | Datum inspekcijskog nadzora | Predmet inspekcijskog nadzora | Obustava postupka | Rad povodom žalbe na rješenje | Kontrola izvršenja | Upravni spor | Napomena |
|  |  |  |  |  |  |  |  |  |  |
|  |  |  |  |  |  |  |  |  |  |

27 04.03.2013 Pravilnik o obrascima i načinu vođenja očevidnika o obavljenim inspekcijskim pregledima i poduzetim mjerama sportske inspekcije

Pravilnik, NN 27/2013-463
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)